stanford-oval/wikipedia huggingface dataset:
Rachel Whiteread
Nuoruus, opiskelu ja uran alku

Rachel Whiteread syntyi vuonna 1963 Ilfordissa ja muutti seitsemänvuotiaana Lontooseen. Hänen äitinsä oli taiteilija Patricia Whiteread ja hänen isänsä Thomas maantiedon opettaja. Rachel kasvoi kaksoissiskonsa kanssa taiteellisessa ympäristössä, ja Thomas-isä tuki vaimonsa uraa ja rakennutti heidän taloon ateljeen. Rachel Whiteread on painottanut useasti kasvatuksen vaikutuksen omaan uraansa ja kertonut isänsä kiinnostuksen teollisuusarkeologiaan auttaneen häntä myös ymmärtämään arkkitehtuurin, tilan ja muistin merkitystä.
Whiteread opiskeli vuosina 1982–1985 maalaustaidetta Brightonin polyteknisessä koulussa ja 1985–1987 kuvanveistoa Slade School of Fine Artissa. Whitereadin ensimmäinen soolonäyttely oli vuonna 1988 Carlislen galleriassa, missä oli esillä neljä veistosta. Ne olivat kaikki kipsivedoksia jostain avoimesta tilasta: esimerkiksi Torso esittää kuumavesipullon sisäpuolta. Whiteread sai monien muiden tulevien YBA-taiteilijoiden tavoin nihkeän vastaanoton.
Britannian nykytaiteen huipulle

Whitereadin työ Ghost (1990) suurensi mittakaavaa, ja tällä kertaa veistos kuvasi viktoriaanisen ajan olohuoneen sisäpuolta. Huoneessa oli muun muassa ikkuna, takka ja ovi. Whiteread nousi Britannian johtavien nykytaiteilijoiden joukkoon teoksella House (1993), joka oli kokonaisen kolmikerroksisen talon kipsivedos. Talo oli yksi purkutuomion saaneista rakennuksista, mutta Whiteread sai talon omistajalta ja paikallishallinnolta luvan tehdä talosta veistos. Teos herätti huomattavasti keskustelua, ja sitä pidettiin sekä myönteisessä että kielteisessä mielessä nykytaiteen symbolina. Whitereadille myönnettiin ensimmäisenä naisena marraskuussa 1993 Turner-palkinto. Samana päivänä paikallishallinto päätti purkaa taideteoksen, mikä herätti taidepiireissä närkästystä, sillä sitä pidettiin jo nykytaiteen merkkipaaluna. Whiteread itse oli tiennyt alusta saakka, että House tultaisiin purkamaan uuden viheralueen tieltä, mutta Britannian parlamenttia jopa vedottiin sen säilyttämiseksi.
Whiteread sai vuonna 1995 toimeksiannon Wienin kaupungilta holokaustimuistomerkin toteuttamisesta. Hän tutustui aiheeseen käymällä monilla kansallissosialistien hirmutöiden tapahtumapaikoilla sekä hautausmailla ja taistelukentillä. Herkän aiheen toteuttamiseen meni Whitereadilta viisi vuotta, mutta sitä kautta hän sai myös muita julkisia töitä ympäri maailmaa. Judenplatzin muistomerkki paljastettiin vuonna 2000.
Whiteread on kokeillut kipsin lisäksi myös muita materiaalia. Hartsia hän käytti teoksissa Water Tower (1998) ja Monument 2001. Tate Moderniin Whiteread loi vuonna 2005 suuren installaation laatikoiden vedoksista. Place (Village) (2006–2008) on puolestaan pieni kylä, joka on luotu noin 200 nukketalosta. Lontoon vuoden 2012 olympialaisten kunniaksi Whiteread sai mahdollisuuden toteuttaa työ Whitechapelin gallerialle. Gallerian friisi on ollut tyhjänä yli sadan vuoden ajan, kun Walter Cranen suunnitelma hylättiin vuonna 1901 liian suurena ja kalliina.
Whiteread toteutti Yhdysvaltain Lontoon-suurlähetystölle seinäveistoksen US Embassy (Flat pack house) (2013–2015). Se esittää tyypillistä 1950-luvun yhdysvaltalaista talopakettia. Cabin (2016) on Whitereadin ensimmäinen pysyvä julkinen taideteos Yhdysvalloissa. Se toteutettiin Governors Islandille Trust for Governors Islandin taideohjelman puitteissa. Veistos on puisen vajan sisävedos.
Judenplatzin holokaustimuistomerkki.
Embankment Tate Modernissa.
Houghton Hut
Aiheesta muualla

Kuvia tai muita tiedostoja aiheesta Rachel Whiteread Wikimedia Commonsissa
Whiteread Gagosian-gallerian sivuilla (englanniksi)
Whiteread Luhring Augustine -gallerian sivuilla (englanniksi)
Pääjakso

Tieteellinen luokittelu
Taksonomia
Systematiikka
Kladistiikka
Luokittelun tasot
yläkunta / domeeni
kunta
alakunta
osakunta
yläjakso, yläkaari
pääjakso / kaari
alajakso / alakaari
osajakso / osakaari
yläluokka
luokka
lahko
heimo
tribus
suku
sektio
sarja
laji
alalaji
muunnos / serotyyppi
muoto
erityismuoto
lajike / rotu
Termejä
taksoni
fenetiikka
kladistiikka
tyyppilaji
binominen nimistö
holotyyppi
Luettelo systematiikassa yleisistä latinan- ja kreikankielisistä sanoista
rengaslajit
Integrated Taxonomic Information System
Kasvien luokittelu
Angiosperm Phylogeny Group
APG II -luokittelu
APG III -luokittelu
Cronquistin luokittelu
Kasvien luokitus Linnén teennäisjärjestelmän mukaan
Pääjakso on eliöiden tieteellisen luokittelun toiseksi ylin taso. Vaikka pääjakso on varsin korkealla taksonomiassa, on olemassa pääjaksoja, joihin kuuluu vain vähän eliölajeja.
Kasvi- ja sienitieteessä pääjaksosta käytetään nimitystä kaari.
Rainbow 1

| Rainbow 1 |
| --- | --- |
Paikkakunta::  Pyeongchang, Gangwon, Etelä-Korea
Talviurheilukeskus:: Yongpyong Resort
Vuori:: Dragon Peak
Rinneluokitus:: Musta
Yläasema:: 1 458 m
Ala-asema:: 958 m
Korkeusero:: 500 m
Pituus:: 1 630 m
Maksimijyrkkyys:: 57 %
Minimijyrkkyys:: 15 %
Keskijyrkkyys:: 30,7 %
Hissi
Hissi:: Rainbow
Tyyppi:: 4-hengen tuolihissi
Kapasiteetti:: 2 400 henkilöä/h
Ala-asema:: 958 m
Yläasema:: 1 458 m
Miehet
Suurpujottelu
Lähtö:: 1 408 m
Maali:: 968 m
Korkeusero:: 440 m
Pituus:: 1 326 m
Maksimijyrkkyys:: 57 %
Keskijyrkkyys:: 33,2 %
Olympiakilpailu:: 18.2.2018
1. MC-kilpailu:: 28.2.1998
Pujottelu
Lähtö:: 1 172 m
Maali:: 965 m
Korkeusero:: 207 m
Pituus:: 575 m
Maksimijyrkkyys:: 57 %
Keskijyrkkyys:: 36,0 %
Olympiakilpailu:: 22.2.2018
Naiset
Suurpujottelu
Lähtö:: 1 368 m
Maali:: 968 m
Korkeusero:: 400 m
Pituus:: 1 250 m
Maksimijyrkkyys:: 57 %
Keskijyrkkyys:: 32,0 %
Olympiakilpailu:: 15.2.2018
Pujottelu
Lähtö:: 1 172 m
Maali:: 965 m
Korkeusero:: 204 m
Pituus:: 556 m
Maksimijyrkkyys:: 57 %
Keskijyrkkyys:: 36,7 %
Olympiakilpailu:: 16.2.2018
Katsojakapasiteetti
Yhteensä:: 6 000
Istumapaikat:: 2 500
Seisomapaikat:: 3 500
Rainbow 1 on laskettelurinne Yongpyong Resortissa Daegwalnyeong-myeonissa Pyeongchangin piirikunnassa Gangwonin maakunnassa Etelä-Koreassa.
Rainbow 1:llä järjestettiin Pyeongchangin 2018 talviolympialaisten alppihiihdon suurpujottelu- ja pujottelukilpailut. Siinä on järjestetty myös alppihiihdon maailmancupin miesten suurpujottelukilpailuja vuosina 1998, 2000, 2003 ja 2006.
Reitti

Rainbow 1:n yläasema sijaitsee 1 458 metriä merenpinnan yläpuolella Dragon Peak -vuoren huipulla. Miesten suurpujottelun lähtöpaikka sijaitsee 1 408 metriä merenpinnan yläpuolella ja naisten 1 368 metriä merenpinnan yläpuolella.
Rinteen yläosuus on yhteistä Rainbow 2 ja -3 -rinteiden kanssa ja se on melko jyrkkää ja kumpuilevaa. Yläosan jälkeen rinne kääntyy jyrkästi oikealla, josta alkaa varsinainen Rainbow 1 -osuus. Käännöksen jälkeen tulee Camel Back (Kamelin selkä), joka pinnanmuodoltaan muistuttaa nimensä mukaisesti dromedaarin selkää. Camel Backin jälkeen rinne kääntyy jyrkästi vasemmalle ja siinä on pujottelun lähtöpaikka. Pujottelun lähtöpaikan jälkeen alkaa välittömästi rinteen ”pääjyrkänne”. Jyrkänteen loivennettua tulee Dragon Rolls (Lohikäärmeen kummut) ja Rainbow Roll (Sateenkaarikumpu) -kummut.
Suurpujottelun maali sijaitsee 968 metriä merenpinnan yläpuolella. Miesten suurpujottelurinne on 1 326 metriä pitkä ja naisten 1 250 metriä pitkä. Rainbow 1 päättyy 958 metriä merenpinnan yläpuolelle Rainbow-tuolihissin ala-asemalle.
Raudoja–Aavoja kanal

| Raudoja–Aavoja kanal |
| --- | --- |
Maanosa:  Eurooppa
Maat:  Viro
Maakunnat:  Harjumaa
Kunnat:  Anijan kunta
Vesistöalue ja valuma-alueen tietoja
Päävesistöalue:  Jägala jõen vesistö
Pinta-ala:  16,9 km² 
Joen uoman kohteita
Alkulähde:  Aavojan tekojärvi
 :  59°19′36″N, 25°22′48″E
Laskupaikka:  Kaunissaaren tekojärvi
 :  59°18′30″N, 25°22′3″E
Esteet:  Tallinna–Narva-rata
Mittaustietoja
Lähdekorkeus:  50 m mpy.
Laskukorkeus:  50 m mpy.
Pituus:  9 km  
Muuta
Raudoja–Aavoja kanal eli Soodla–Aavoja kanal on kanava Anijan kunnassa Harjumaalla Virossa. Kanava alkaa Raudojan tekojärvestä (vir. Raudoja veehoidla) ja se laskee Aavojan tekojärveen. Kanava on yksi osa Tallinnan vesihuoltojärjestelmää.
Kanavan kulku ja ominaisuudet

Kanavalla siirretään vettä Soodla jõesta Jägala jõgeen yhtyvään Aavojaan, jonne on rakennettu Aavojan tekojärvi. Sieltä vesi siirretään edelleen Kaunissaaren tekojärveen (vir. Kaunissaare veehoidla), joka on rakennettu Jägala jõgeen.
Kanava on ensin rakennettu virtaamaan kohti etelää 1,3 kilometriä, sitten se kääntyy länteen ja parin kilometrin jälkeen se kääntyy taas etelään. Kanava tekee useita eriasteisia käännöksiä ja laskee sitten Aruojan kohdalla Aruojan tekojärven pohjoispää. Aikoinaan Aruoja oli Aavojan sivuoja, mutta nyt sen tekojärvi pumpataan Aavojan tekojärveen.
Historiaa

Kanava on rakennettu 1984.
Rainbow (Keshan albumi)

| Rainbow Kesha |
| --- | --- | --- |

Studioalbumin tiedot
 Äänitetty : 2014-2017
 Julkaistu: 11. elokuuta 2017
 Tuottaja(t): Kesha, Brody Brown, Rogét Chahayed, Stuart Crichton, Ben Folds, Ryan Lewis, Nate Mercereau, Rick Nowels, Drew Pearson, Jonny Price, Ricky Reed, Pebe Sebert
 Tyylilaji: pop
 Kesto: 48.39
 Levy-yhtiö: Kemosabe, RCA
Listasijoitukset
  26.
Keshan muut julkaisut
| Deconstructed 2012 | Rainbow 2017 | High Road 2020 |
Singlet albumilta Rainbow
 ”Praying” Julkaistu: 6. heinäkuuta 2017  ”Learn to Let Go” Julkaistu: 3. marraskuuta 2017  ”Woman” Julkaistu: 23. tammikuuta 2018
Rainbow on yhdysvaltalaisen pop laulaja-lauluntekijä Keshan kolmas albumi, joka julkaistiin 11. elokuuta 2017.
Kappalelista

Bastards – 3.51
Let 'Em Talk (feat. Eagles of Death Metal) – 3.05
Woman (feat. The Dap-Kings Horns) – 3.16
Hymn – 3.25
Praying – 3.50
Learn to Let Go – 3.37
Finding You – 2.52
Rainbow – 3.38
Hunt You Down – 3.17
Boogie Feet (feat. Eagles of Death Metal) – 2.53
Boots – 3.03
Old Flames (Can't Hold a Candle to You) (feat. Dolly Parton) – 4.26
Godzilla – 2.08
Spaceship – 5.15
Emotional – 3.44 (säv. Japanin bonuskappale)
Päivä kerrallaan (albumi)

| Päivä kerrallaan Jon-Jon |
| --- | --- | --- |

Studioalbumin tiedot
 Julkaistu: 26. maaliskuuta 2021
 Formaatti: digitaalinen
 Tuottaja(t): Jesper Geitel Leo Jupiter Matias Keskiruokanen Niko Lith Matias Melleri Mats Takila Tomi Tamminen Ilkka Wirtanen
 Tyylilaji: pop
 Kesto: 33.36
 Levy-yhtiö: Universal Music
Jon-Jonin muut julkaisut
|   | Päivä kerrallaan 2021 |   |
Singlet albumilta Päivä kerrallaan
 ”Älä riko mitään” Julkaistu: 17. huhtikuuta 2019  ”Kokko” Julkaistu: 27. syyskuuta 2019  ”Ei nää päivät ikuisia oo” Julkaistu: 22. toukokuuta 2020  ”Kaks uhrii” Julkaistu: 25. syyskuuta 2020  ”Vikat 24 tuntia” Julkaistu: 19. helmikuuta 2021
Päivä kerrallaan on suomalaisen laulaja-näyttelijä Jon-Jon Geitelin 26. maaliskuuta 2021 julkaistu ensimmäinen studioalbumi.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Hukun suhun | Jon-Jon Geitel, Matias Keskiruokanen, Paul Uotila | 2.46 |  |  |  |  |  |  |
| 2. | Tähän vois tottuu | J-J. Geitel, Kaisa Korhonen, Matias Melleri | 3.00 |  |  |  |  |  |  |
| 3. | Päivä kerrallaan | J-J. Geitel, Kalle Lindroth, Melleri, Uotila | 3.09 |  |  |  |  |  |  |
| 4. | Kaks uhrii (feat. Sini Yasemin) | J-J. Geitel, Sini Yasemin, Tomi Tamminen | 2.59 |  |  |  |  |  |  |
| 5. | Sydän käskee | Jarkko Meretniemi, Jenna Niemi, Jesper Geitel, J-J. Geitel | 3.03 |  |  |  |  |  |  |
| 6. | Kuka vaan | J-J. Geitel, Lauri Halavaara, Oskari Ruohonen, Tamminen, Vilma Alina | 2.49 |  |  |  |  |  |  |
| 7. | Älä riko mitään | Heikki Anttonen, J-J. Geitel, Mats Takila, Tamminen | 3.19 |  |  |  |  |  |  |
| 8. | Tabula rasa | J-J. Geitel, Niko Lith, Topi Latukka, Vilma Alina | 2.51 |  |  |  |  |  |  |
| 9. | Vikat 24 tuntia | Emmi Hakala, Meretniemi, J-J. Geitel, Tamminen | 3.16 |  |  |  |  |  |  |
| 10. | Ei nää päivät ikuisia oo | Anttonen, J-J. Geitel, Takila, Tamminen | 3.04 |  |  |  |  |  |  |
| 11. | Kokko | Ilkka Wirtanen, J-J. Geitel, Vilma Alina | 3.27 |  |  |  |  |  |  |
Punch-Drunk Love – rakkauden värit

| Punch-Drunk Love – rakkauden värit> Punch-Drunk Love |
| --- | --- |

Ohjaaja:  Paul Thomas Anderson
Käsikirjoittaja:  Paul Thomas Anderson
Tuottaja:   Paul Thomas Anderson  Daniel Lupi  JoAnne Sellar 
Säveltäjä:  Jon Brion
Kuvaaja:  Robert Elswit
Leikkaaja:  Leslie Jones
Pukusuunnittelija:  Mark Bridges
Pääosat:   Adam Sandler  Emily Watson 
Valmistustiedot
Valmistusmaa:  Yhdysvallat
Tuotantoyhtiö:   Columbia Pictures  New Line Cinema 
Levittäjä:  Columbia Pictures Netflix
Ensi-ilta:   2002-5-1919. toukokuuta 2002 (Cannes)  2003-3-2828. maaliskuuta 2003 (Suomi)  
Kesto:  95 minuuttia
Alkuperäiskieli:  englanti
Budjetti:  25 miljoonaa dollaria
Tuotto:  24,7 miljoonaa dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Punch-Drunk Love – rakkauden värit (engl. Punch-Drunk Love) on vuonna 2002 ensi-iltansa saanut yhdysvaltalainen romanttinen draamakomediaelokuva, jonka on ohjannut ja käsikirjoittanut Paul Thomas Anderson. Sen pääosissa ovat Adam Sandler ja Emily Watson.
Punch-Drunk Love – rakkauden värit sai maailmanensi-iltansa Cannesin elokuvajuhlilla 2002, jossa se kilpaili Kultaisesta palmusta. Paul Thomas Anderson palkittiin elokuvajuhlien parhaan ohjaajan palkinnolla. Adam Sandler sai myös roolistaan parhaan miespääosan Golden Globe -ehdokkuuden.
Juoni

Barry (Adam Sandler) on hissukkamainen seitsemän sisarensa nöyryyttämä vanhapoika, jolla on humoristisia WC-tarvikkeita myyvä yritys. Mies ihastuu häntä vaivihkaa lähestyvään brittikaunokaiseen, mutta turvautuu arkuuksissaan mieluummin maksulliseen puhelinseksipalveluun, joka osoittautuu kiristäjien virittämäksi ansaksi.
Näyttelijät

| 0 | 1 | 2 |
| --- | --- | --- |
|  Adam Sandler  | … |  Barry Egan   |
|  Emily Watson  | … |  Lena Leonard   |
|  Philip Seymour Hoffman  | … |  Dean Trumbell   |
|  Mary Lynn Rajskub  | … |  Elizabeth Egan   |
|  Luis Guzmán  | … |  Lance   |
|  Robert Smigel  | … |  Walter   |
Arvioita

Turun Sanomien Tapani Maskulan mielestä Punch-Drunk Love on pitkälti vain venytetty vitsi ja itsetarkoituksellinen ilveily. Elokuvan värikäs musikaaliestetiikka on ristiriidassa sen paikoilleen jämähtäneen toteutuksen kanssa, joka kärjistyy koomikko Adam Sandlerin fyysisessä kömpelyydessä. ”Hempeää hupsuttelua vaativissa kehyksissä on äärimmäisen vaikea niellä hänen neuroottisen kiukuttelevaa aikuislastaan, josta ei häivähdä esiin lainkaan romantiikan hehkua eikä liikunnan iloa.”
Aiheesta muualla

Punch-Drunk Love – rakkauden värit Internet Movie Databasessa (englanniksi)
Punch-Drunk Love – rakkauden värit Elonet.
Punch-Drunk Love – rakkauden värit AllMoviessa. (englanniksi)
Reijo Kiskola

Reijo Kiskola (s. 1954) on suomalainen yritysjohtaja, joka on 1980-luvun alusta lähtien työskennellyt elintarviketeollisuudessa. Hän on koulutukseltaan meijeri-insinööri. Vuosina 2011–2017 hän toimi Arla Oy:n toimitusjohtajana. Marraskuussa 2018 hänet nimitettiin HKScanin hallituksen puheenjohtajaksi.
Rammelsberg

Rammelsberg
Rammelsbergin kaivokset
| --- | --- |
Tyyppi:  kaivosmuseo (d), geotooppi (en) 
Sijainti:  Goslar, Saksa
Vuoristo:  Harz 
Korkeus merenpinnasta:  636 m
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Rammelsberg on 636 metriä korkea vuori lähellä Goslarin kaupunkia. Vuori on kuuluisa kaivoksistaan, jotka ovat osa Unescon maailmanperintöluetteloa. Alueella kaivettiin malmia yli tuhannen vuoden ajan.
Rammelsbergistä kaivettiin hopeaa, kuparia, lyijyä, sinkkiä ja kultaa jo 300-luvulla eaa. Ensimmäinen kirjallinen maininta on 1000-luvulta. Kaivostoiminta jatkui keskeyttämättömänä aina vuoteen 1988, jolloin viimeinen kaivos suljettiin. Alkujaan Rammelsbergin tärkein tuote oli hopeamalmi, myöhemmin kupari ja viimeisessä vaiheessa lyijy. Kaikkiaan vuoresta louhittiin lähes 30 miljoonaa tonnia malmia.
Kaivosten lopetettua toimintansa Rammelsbergiin perustettiin museo, jonka tehtävänä on säilyttää alueen perintö ja esitellä kaivosten historiaa sekä varusteita.
Aiheesta muualla

Rammelsbergin viralliset sivut (saksaksi, englanniksi)
Unescon maailmanperintökohteet Saksassa
Aachenin tuomiokirkko
Alppien paalutalot
Augustusburg ja Falkenlust
Bamberg
Bauhaus-kohteet Weimarissa ja Dessaussa
Bayreuthin oopperatalo
Bergpark Wilhelmshöhe
Berliinin modernistiset asuinalueet
Corveyn luostari
Darmstädter Künstlerkolonie Mathildenhöhe
Dessau-Wörlitzin puutarha
Fagus-Werk
Hedeby ja Danevirke
Hildesheimin tuomiokirkko ja Mikaelinkirkko
Karpaattien ja Saksan pyökkimetsät
Kaupungintalo ja Rolandin patsas Bremenin torilla
Keski-Reinin laakson yläosa
Kölnin tuomiokirkko
Le Corbusierin arkkitehtoniset työt
Lorschin luostari
Luther-muistomerkit Eislebenissä ja Wittenbergissä
Lyypekki
Maulbronnin luostari
Messelin kaivoksen fossiilialue
Museumsinsel Berliinissä
Muskaunpuisto (jaettu Puolan kanssa)
Naumburgin katedraali
Quedlinburg
Rammelsbergin kaivokset, Goslar ja Ylä-Harzin vesihuoltojärjestelmä
Regensburg
Reichenaun luostarisaari
Roomalaiset monumentit, tuomiokirkko ja Liebfrauen-kirkko Trierissä
Rooman rajalinjat (jaettu Yhdistyneen kuningaskunnan kanssa)
Sanssouci, Neues Palais, Charlottenburgin linna
Speicherstadt ja Kontorhausviertel Hampurissa
Speyerin tuomiokirkko
Stralsund ja Wismar
Vattimeri (jaettu Alankomaiden ja Tanskan kanssa)
Völklingenin rautaruukki
Wartburgin linna
Weimar
Wiesin pyhiinvaelluskirkko
Würzburgin linna
Zollvereinin hiilikaivokset Essenissä
Raudanpuuteanemia

| Raudanpuuteanemia |
| --- | --- |
 Veren sivelyvalmisteessa raudanpuuteanemia näkyy pieninä ja kalpeina punasoluina
Luokitus
ICD-10:  D50
ICD-9:  280
Tautitietokanta:  6947
MeSH:  D018798
Huom!:  Tämä artikkeli tarjoaa vain yleistä tietoa aiheesta. Wikipedia ei anna lääketieteellistä neuvontaa.
Dr. WIlliams' "Pink Pills" -valmisteella hoidettiin raudanpuutosanemiaa 1800-1900 -lukujen vaiheessa.
Retafer Fe++ 100 mg -on suomalaisen lääkeyhtiö Orionin valmistama rautalisävalmiste.
Raudanpuuteanemia on eräs anemian tyyppi, joka johtuu riittämättömästä raudan saannista tai imeytymisestä suhteessa sen poistumiseen. Elimistön raudanpuute johtaa siihen, ettei punasoluissa olevaa hemoglobiinia pystytä valmistamaan riittävästi. Raudanpuuteanemia on tyypiltään mikrosyyttinen anemia, mikä tarkoittaa, että punasolujen koko on poikkeavan pieni. Ne ovat myös normaalia kalpeampia johtuen niiden sisältämästä vähäisestä hemoglobiinimäärästä. Laboratoriokokeissa nämä näkyvät pieninä MCV (mean cell volume)- ja MCHC (mean cell hemoglobin concentration)-arvoina.
Raudanpuuteanemian yleisin aiheuttaja on raudan menetys verenvuodon vuoksi. Naisilla tämä johtuu useimmiten kuukautisvuodosta. Muita mahdollisia syitä ovat verenvuodot mahalaukusta, suolistosta tai peräpukamista. Runsaasti liikkuvat ovat myös alttiita raudanpuutteelle lisääntyvän raudantarpeen vuoksi.    Raudanpuuteanemian oireita ovat muun muassa väsymys, kalpeus, hengästyminen, suun alueen kivut, korvien soiminen ja harvinaisempana pica-oire. Raudanpuuteanemian ensisijainen hoito on raudansaannin lisääminen esimerkiksi rautavalmisteita syömällä. Ravinnon paras raudan lähde on liha. C-vitamiini edistää raudan imeytymistä ravinnosta.
Ferrosulfaatti on tehokkain ja halvin suun kautta annettavista rautalääkkeistä. Useita muitakin rautayhdisteitä käytetään raudanpuuteanemian hoidossa, kuten esimerkiksi rauta(II)glukonaattia Fe(C6H11O7)2·2H2O (ferroglukonaatti) ja rauta(III)pyrofosfaattia Fe4(P2O7)3·xH2O (ferripyrofosfaatti).
Raudanpuute ilman anemiaa

Raudanpuute ilman anemiaa johtuu riittämättömästä raudan saannista tai imeytymisestä suhteessa sen poistumiseen. Raudanpuute voi aiheuttaa jopa työkyvyttömyyttä, lapsettomuutta tai pyörtyilyä, ja osaa potilaista on hoidettava säännöllisillä rautainfuusioilla.
Aiheesta muualla

Rajamäki, Allan & Punnonen, Kari: Raudanpuuteanemian diagnostiikka ja hoito. Lääketieteellinen aikakauskirja Duodecim, 1998, 114. vsk, nro 12, s. 1187–.  Artikkelin verkkoversio. Viitattu 4.12.2020.
Byrnes, Hristina: Kärsitkö raudanpuutteesta? 17 varoitusmerkkiä! msn Lifestyle.  19.9.2019. Viitattu 4.12.2020.
Rachel Ward

Rachel Ward vuonna 2009.
Rachel Claire Ward (s. 12. syyskuuta 1957 Chipping Norton, Oxfordshire, Englanti) on englantilainen näyttelijä ja ohjaaja, joka on ollut kolme kertaa Golden Globe -ehdokkaana.
Näyttelijänä hänet tunnetaan muun muassa elokuvista Sharky hoitaa homman (1981), Against All Odds (1984) ja Hyvä vaimo (1997) sekä minisarjoista Okalinnut (1983) ja Viimeisellä rannalla (2000). Hän on näytellyt myös televisiosarjoissa Monarch Cove ja Rain Shadow. Ward on ohjannut useita lyhytelokuvia kuten The Big House (2000) ja Martha's New Coat (2003). Hänen viimeisin työnsä on ohjaus Beautiful Kate (2008).
Palkinnot

Tokion elokuvafestivaalien Paras naisnäyttelijä -palkinto (1987)
AFI Award, Paras lyhytelokuva -palkinto (2001)
Ehdokkuudet

Golden Globe (1982, 1984, 2001)
AFI Award (2001)
IF Award (2003)
Yksityiselämä

Ward on naimisissa näyttelijä Bryan Brownin kanssa. Avioliittoon heidät vihittiin 16. huhtikuuta 1983. Heillä on kolme lasta (s. 1984, 1986 ja 1992).
Aiheesta muualla

Rachel Ward Internet Movie Databasessa. (englanniksi)
Raudanvesi

| Raudanvesi |
| --- | --- |
Valtiot:  Suomi
Paikkakunta:  Kajaani, Sonkajärvi
Koordinaatit:  63°54′58″N, 27°41′11″E
Vesistöalue ja valuma-alueen tietoja
Laskujoki:  Raudanjoki 
Järvinumero:  04.585.1.004
Mittaustietoja
Pinnankorkeus:  158,9 m  
Rantaviiva:  32,0569 km  
Pinta-ala:  9,08144 km²  
Tilavuus:  0,0213671254 km³  
Keskisyvyys:  2,35283 m  
Suurin syvyys:  12,62 m  
Saaria:  27 
 fiRaudanvesi 
Raudanvesi  on Pohjois-Savossa Kajaanissa ja Sonkajärvellä sijaitseva järvi.
Maantietoa

Järven pinta-ala on 910 hehtaaria eli 9,1 neliökilometriä. Se on 6,2 kilometriä pitkä ja 2,7 kilometriä leveä ja sillä on melko yhtenäinen järvenselkä. Järvi on luoteis-kaakko-suuntainen, mutta kaakossa Sokoniemi jakaa järven kaakkoispään Etelälahteen ja Sokolahteen. Luoteispään erityispiirre on Peijonniemi.
Järvessä on laskettu olevan 27 saarta. Niiden yhteispinta-ala on viisi hehtaaria, mikä on noin 0,5 % järven kokonaispinta-alasta. Saarista 24 yli aarin ja loput kolme ovat alle aarin kokoisia. Pohjoisrannassa Huilunniemen edustalla sijaitsee niistä Huilunsaaret, joita on kuusi. Kaakossa Sokoniemen jatkeena ovat Lehtosaaret, joita on kaikkiaan 13. Yksittäisinä saarina ovat Antinsaari järven kaakkoispäässä sekä Lapinsaari ja Koirasaari järven luoteispäässä.
Järvi on luodattu ja siitä on julkaistu syvyyskartat. Sen tilavuus on 21 miljoonaa kuutiometriä eli 0,021 kuutiokilometriä. Järven keskisyvyys on 2,4 metriä ja suurin syvyys on 12,6 metriä. Syvin kohta sijaitsee järvenselän keskellä kulkevassa kolme kilometriä pitkässä pitkittäisessä syvänteessä, jossa on yli kuusi metriä syvää.
Järven rantaviivan pituus on 32 kilometriä, josta saarten rantaviivan yhteispituus on 4 kilometriä. Järven rannat ovat alavaa metsä- tai suomaata. Etelärannalla huomiota kiinnittää laaja avosoista muodostuva Kilposuon alue, joka on rauhoitettu. Rannoille on rakennettu alle 20 vapaa-ajan asuntoa. Sonkajärven ja Kajaanin välinen kuntaraja jakaa järven lähes puoliksi.
Vesistösuhteet

Järvi sijaitsee Vuoksen vesistössä (vesistöaluetunnus 04) Iisalmen reitin valuma-alueen (04.5) Sonkajärven reitin valuma-alueella (04.58), jonka Raudanjoen valuma-alueeseen (04.585) järvi kuuluu. Järven vedenpinnan korkeus on 158,9 metriä mpy.
Raudanveden valuma-alue on vesistöalueensa latva-alueita ja järvi saa pääosan vedestään Venejoesta, joka laskee suoraan Venejärvestä (222 ha), ja Leväsenjoesta, joka laskee lyhyenä jokena suoraan Leväsestä (162 ha). Valuma-alueen muut järvet ja lammet laskevat näihin yläpuolisiin vesistöihin paitsi eräät seuraavassa mainitut. Sokolahteen laskee Ruijunpuro, jonka valuma-alueella sijaitsevat Ruijunlammit, Etelälahteen laskee Kokkopuro, jonka valuma-alueella sijaitsevat Alimmainen- ja Ylimmäinen Kokkolampi. Raudanveden laskujoki on Raudanjoki, joka virtaa Raudanlammin läpi matkallaan Sukevanjärveen Sukevalla.